CELEX: C2005/182/23
Language: et
Date: 2005-07-23 00:00:00
Title: Euroopa Kohtu otsus (kolmas koda) 26. mai 2005. aasta kohtuasjas C-498/03 (VAT and Duties Tribunal, London'i eelotsusetaotlus): Kingscrest Associates Ltd, Montecello Ltd versus Commissioners of Customs & Excise (Kuues käibemaksudirektiiv — Artikkel 13 A osa lõike 1 punktid g ja h — Maksuvabad tehingud — Sotsiaalhoolekande ja sotsiaalkindlustusega otseselt seotud toetused — Laste ja noorte kaitsmisega otseselt seotud teenused — Teenuste osutamine teiste organisatsioonide poolt kui need, mis on asjaomases liikmesriigis heategevana tunnustatud avalik-õiguslikud organisatsioonid — Eraettevõtja, kelle eesmärgiks on tulu saamine — Heategevuse mõiste)

23.7.2005   
            
            
               ET
            
            
               Euroopa Liidu Teataja
            
            
               C 182/12
            
         
      EUROOPA KOHTU OTSUS
   
   (kolmas koda)
   26. mai 2005. aasta
   kohtuasjas C-498/03 (VAT and Duties Tribunal, London'i eelotsusetaotlus): Kingscrest Associates Ltd, Montecello Ltd versus Commissioners of Customs & Excise (1)
   
   (Kuues käibemaksudirektiiv - Artikkel 13 A osa lõike 1 punktid g ja h - Maksuvabad tehingud - Sotsiaalhoolekande ja sotsiaalkindlustusega otseselt seotud toetused - Laste ja noorte kaitsmisega otseselt seotud teenused - Teenuste osutamine teiste organisatsioonide poolt kui need, mis on asjaomases liikmesriigis heategevana tunnustatud avalik-õiguslikud organisatsioonid - Eraettevõtja, kelle eesmärgiks on tulu saamine - Heategevuse mõiste)
   (2005/C 182/23)
   Kohtumenetluse keel: inglise
   Kohtuasjas C-498/03, mille esemeks on Euroopa Kohtule EÜ artikli 234 alusel VAT and Duties Tribunal, London'i (Ühendkuningriik) 10. juuni 2003. aasta otsusega esitatud eelotsusetaotlus, mis saabus Euroopa Kohtusse 26. novembril 2003, menetluses Kingscrest Associates Ltd, Montecello Ltd v. Commissioners of Customs & Excise, tegi Euroopa Kohus (kolmas koda), koosseisus: koja esimees A. Rosas, kohtunikud A. Borg Barthet, A. La Pergola, J. Malenovský ja A. Ó Caoimh (ettekandja); kohtujurist D. Ruiz-Jarabo Colomer, kohtusekretär: vanemametnik L. Hewlett, 26. mail 2005 otsuse, mille resolutiivosa on järgmine:
   
               1.
            
            
               Mõiste charitable, mis esineb nõukogu 17. mai 1977. aasta kuuenda direktiivi 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas, ingliskeelse versiooni artikli 13 A osa lõike 1 punktides g ja h, kujutab endast ühenduse õiguse autonoomset mõistet, mida tuleb tõlgendada kõiki selle direktiivi keeleversioone arvesse võttes.
            
         
               2.
            
            
               Kuuenda direktiivi 77/388 artikli 13 A osa lõike 1 punktides g ja h mainitud mõiste “asjaomases liikmesriigis heategevana tunnustatud organisatsioonid” ei välista eraettevõtjaid, kellel on tulu saamise eesmärk.
            
         
               3.
            
            
               Siseriikliku kohtu ülesanne on kindlaks määrata, pidades eelkõige silmas võrdse kohtlemise ja neutraalse maksustamise põhimõtteid ning võttes arvesse kõnealuste teenuste osutamise sisu ning nende teostamise tingimusi, kas eraettevõtja, kelle eesmärk on tulu saamine ning kellel puudub siseriikliku õiguse alusel charity staatus, tunnustamine heategeva organisatsioonina, lähtudes kuuenda direktiivi 77/388 artikli 13 A osa lõike 1 punktide g ja h eesmärkidest, ületab sellise tunnustamise eesmärkidest lähtudes nende sätetega liikmesriikidele antud kaalutlusõiguse piire.
            
         
      (1)  ELT C 21, 24.1.2004.